Neiton laulu Ulvilasta
Yksin istun ja lauleskelen,
 Aikan’ on niin ikävä.
 Vesi seisoo ja linnut laulaa,
 Eikä tuulikan vedätä.

 Oisko pursi ja puna-purjeet,
 Millä mennä merten ta’a:
 Sieltä toisin maa sulholleni
 Ko’on kultaa ja hopiaa.

 Sitte kutoa helskyttäisin
 Papin paita kangasta;
 Kihla-sormus se kiilteleisi.
 – Voi mua hullua neittoa!

Lähde: Porin Kaupungin Sanomia 25.8.1860.

August Ahlqvist
Filip von Schantz
Runot
Porin Kaupungin Sanomia
1860